Հաշվետվություն

2017թվականի ընթացքում ՀՀ Տավուշի մարզպետարանի աշխատակազմի իրավաբանական բաժնի կողմից կատարած աշխատանքների վերաբերյալ

 Մարզպետարանի աշխատակազմի իրավաբանական բաժինը ըստ հաստիքացուցակի՝ բաժնի վարիչ, մեկ գլխավոր մասնագետ:

 Հաշվետու տարվա սկզբից մինչև 2017թ. մարտի 15-ը բաժնի վարիչի և բաժնի գլխավոր մասնագետի հաստիքը՝ 2017թ-ի օգոստոսի 1-ից մինչև հաշվետու տարվա վերջը եղել են թափուր:

 2017թվականի ընթացքում բաժնի կողմից կատարվել է մարզպետարանի կառուցվածքային ստորաբաժանումների գործունեության իրավական ապահովում, ստացված իրավական ակտերի 108 նախագծերի վերաբերյալ իրավական փորձագիտական եզրակացությունների տրամադրում: Տեղական ինքնակառավարման մարմինների ղեկավարների, ավագանիների և մարզային ենթակայության կազմակերպությունների ղեկավարների կողմից ընդունված իրավական 847 ակտերի ուսումնասիրություն և եզրակացությունների տրամադրում: Հայտնաբերված թերությունների վերաբերյալ տեղեկացվել են իրավական ակտն ընդունած մարմիններին, որոնց կողմից այն վերացվել է սահմանված ժամկետում:

 Պատասխանվել են 103 գրությունների, կազմվել 28 զեկուցագիրեր, դպրոցների տնօրեններին հատկացվել 12 լիազորագրեր:

 Իրականացվել է 32 քաղաքացիների ընդունելություն, անհրաժեշտության դեպքում տրվել է իրավական խորհրդատվություն: Ընթացք է տրվել քաղաքացիների 15 դիմում-բողոքների:

 Իրականացվել է Տավուշի մարզի ընդհանուր իրավասության դատարանում մարզպետարանի շահերի պաշտպանություն՝ մասնակցել 5 դատական նիստերի, որպես պատասխանող կողմի ներկայացուցիչ, ներկայացրել միջնորդություններ:

 Կազմվել և ուղարկվել է դատարան 2 հայցադիմում գումարի բռնագանձման և 3 դիմում վճարման կարգադրություններ արձակելու պահանջի վերաբերյալ:

 ՀՀ ֆինանսների նախարարության ֆինանսաբյուջետային վարչության կողմից ստուգումների արդյունքում կազմված 16.12.2014թ. թիվ 55-Ա ակտի շրջանակներում բաժնի կողմից կատարված աշխատանքների արդյունքում 3 շինարարական կազմակերպություններ կատարել են ՀՀ բյուջեի նկատմամբ իրենց պարտավորությունները ամբողջովին, վճարելով ակտով նախատեսված գումարները:

 Ստուգվել է մարզի հանրակրթական դպրոցների կանոնադրությունների համապատասխանելիությունը ՀՀ կառավարության 6 հուլիսի 2017 թվականի N 801-Ն որոշումով հաստատված օրինակելի կանոնադրության պահանջներին, դպրոցների տնօրեններին տրվել է իրավական աջակցություն պետական ռեգիստրներում կանոնադրությունները գրանցելու նպատակով:

 Մարզպետի կողմից ստեղծված հանձնաժողովի կազմում մասնակցություն ենք ունեցել <<Բերդի վարժարան>> ՊՈԱԿ-ի վերակազմակերպումը իրականացնելու գործընթացում:

 Ակտիվորեն մասնակցել ենք համապետական 2 շաբաթօրյակներին:

 Հաշվետու տարվա ընթացքում ապահովվել է համագործակցություն մարզպետարանի կառուցվածքային ստորաբաժանումների հետ, իրականացվել է  չպլանավորված և այլ ընթացիկ աշխատանքներ:

 Իրավաբանական բաժնի վարիչ Գ.Մելիքբեկյան